Johan Heinrich Spalckhawer Siebke

Johan Heinrich Spalckhawer Siebke ofte bare J.H. Siebke (født 23. februar 1816 (Tøyen) Christiania, død 10. mai 1875 i Christiania) var en norsk entomolog. Han skrev flere bøker og utgitt publikasjoner om naturen og særlig om dyrelivet. Hans fembinds hovedverk Enumeratio insectorum Norwegicorum, har holdt sin posisjon som en av de viktigste bøkene om norsk insekter. Selv om han hadde en beskjeden stilling som konservator ved Universitetets Zoologiske museum i Christiania, opparbeidet Johan H.S. Siebke seg et navn som Norges mest fremstående entomolog, med et renommé som vil bli husket.

Han var sønn av den tyske gartneren Johan Siebke som anla den botaniske hagen på Tøyen i Oslo.

Naturforskeren 
Johan H.S. Siebke ble tidlig interessert i naturen og insekter, men tok utdannelse innen medisin. Han praktiserte derimot aldri som lege, men begynte  som lærer i anatomi og zoologi ved Borgerskolen og Nissens skole i Christiania.  I denne perioden skrev han flere lærebøker for skolen, om dyreliv og planter.

Han fikk stilling som konservator ved Universitetets Zoologiske museum i 1849. Denne stillingen hadde han resten av sitt liv. Johan H.S. Siebke foretok mange reiser rundt i Sør-Norge og samlet inn dyr. Særlig fugler opptok han. Fra sine reiser skrev han vanligvis reiseskildringer, der han beskriver både landskapet, naturen og dyrelivet.

Omtale 
Johan H.S. Siebke er omtalt som en … personlig beskjeden, men alltid hjelpsom og elskverdig person og som … en stille og elskverdig mann …. I nekrolog over ham sies det at …Siebke med sine omfattende naturvitenskapelige kunnskaper og den dype interesse han viste for sitt fag, fortjente en langt mer framtredende plass enn den forholdsvis beskjedne stilling han innehadde ved vårt universitet, men fortsetter han, Siebke skapte seg et navn som Norges mest framstående entomolog, et renommé som aldri vil dø. Han var også en ansett og avholdt lærer.

Forfatteren 
Johan H.S. Siebke har skrevet flere bøker og har som fagperson skrevet vitenskapelige publikasjoner i en rekke fagtidsskrift.

Enumeratio insectorum Norwegicorum Fasc . I-V. er Siebkes hovedverk, og omfatter ca. 5 000 arter, med noen artsbeskrivelser. Verket utkom i fem deler.  Det var skrevet på latin og var den første samlede oversikt over Norges insekt fauna. Over 5 000 arter er omtalt. Bare to bind kom ut innen Johan H.S. Siebke døde. Men han hadde fullført manuset til de siste så langt at hans elev, Hans Jacob Sparre Schneider, kunne redigere de tre siste bindene som kom like etter Johan H.S. Siebkes død.  Bokverket har holdt sin posisjon som en av de viktigste bøkene om norsk insekter og er hyppig sitert i entomologiske publikasjoner.  Wilhelm Maribo Schøyen roste de første bindene av bokverket da det kom, men mente også at dette aldri ville stå som en fullstendig fortegnelse. Det skulle heller ikke gå lang tid før det viste seg  at  i tidligere entomologiske publikasjoner og i museets samling fantes arter som ikke hadde fått omtale i bokverket. Tilsammen ble det etter en gjennomgang funnet flere hundre nye arter for Norge.

 1874-1880. Enumeratio insectorum Norwegicorum Fasc . I-V. Christiania. 
 Fasc. I. Catalogum Hemipterorum et Orthopterorum continens. (Univ.-Program f. 2. Sem. 1874), 1874 XII, S., 60 sider. 
 Fasc. II. Catalogum Coleopterorum continentem, (Univ.-Program f . 1. Sem. 1875) 1875 side. 61-334. 
 Fasc. III. Catalogum Lepidopterorum continentem, auctore H. Siebke defuncto ed. J. Bpane Schneider. (Univ.-Program f . 1. Sem. 1876) 1876 XXII s. 188 sider. 
 Fasc. IV. Catalogum Dipterorum continentem, auctore mH. Siebke defuncto, ed. J. Sparre Schneider. (Univ.-Program f. 1. Sem. 1877). Med et kart over Norge. 1877. XIV s. 255 sider. 
 Fasc. V. Catalogum Hymenopterorum continentem, auctore H. Siebke defuncto, ed J. Spawe-Bchneider. P. I. (Univ. Program f . 1. Sem. 1878) 1880 VIII s., 95 sider.

Referanser

Litteratur 
 Broch, Hjalmar. 1954. Zoologiens historie i Norge. Til annen verdenskrig. Akademisk forlag, Oslo. 156 sider.
 Natvig, L.R.  1944. Entomologien ved Det Kongelige Frederiks Universitet. 1. Tidsrommet 1813-1907. Side 22- (pfd-fil). Norsk entomologisk tidsskrift. Bind 7 (1/2). Side 1-73.
 Sparre-Schneider, H.J. 1876. Johan Heinrich Spalckhawer Siebke (nekrolog). (? trolig i  Entomologisk Tidskrift)
 Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004 -   Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

Eksterne lenker 
 Norsk entomologisk forening – for deg som vil lære mer om insekter.
 Johan Heinrich Spalckhawer Siebke hos Store norske leksikon

Norske entomologer
Personer fra Oslo
Fødsler i 1816
Dødsfall i 1875